Wolfgang Schäuble

De Wolfgang Schäuble, gebuer den 18. September 1942 zu Freiburg im Breisgau, a gestuerwen de 26. Dezember 2023 zu Offenburg, war en däitsche Politiker (CDU).

Hie war vun 1984 bis 1989 Bundesminister für besondere Aufgaben a Chef vum Bundeskanzleramt an der Regierunge Kohl II a Kohl III, vun 1989 bis 1991 Bundesminister des Innern (Regierung Kohl III), vun 1991 bis 2000 Fraktiounspresident vun der CDU/CSU-Fraktioun am Däitsche Bundestag a vun 1998 bis 2000 och CDU-Parteipresident, vun 2005 bis 2009 nees Bundesminister des Innern (Regierung Merkel I) gradewéi vun 2009 bis 2017 Bundesminister der Finanzen (Regierung Merkel II a Merkel III). Vun 2017 bis 2021 war hie President vum 19. Däitsche Bundestag an en huet 2021 als Alterspresident déi 20. Legislaturperiod vum Bundestag opgemaach.

De Schäuble war 1990 signifikativ beim Ausschaffe vum Vertrag vun der Erëmvereenegung vun der Bundesrepublik mat der DDR bedeelegt. Bei engem Attentat am selwechte Joer gouf hie blesséiert a war zanterhier querschnëttgeläämt.

Vun 1972 bis zu sengem Doud war de Wolfgang Schäuble ouni Ënnerbriechung Member am Däitsche Bundestag an domat den déngschteelsten Deputéierten an der Geschicht vun den nationalen däitsche Parlamenter.

 Gielercher 



 Um Spaweck 

Kategorie:Grand-Croix vum Ordre d'Orange-Nassau
Kategorie:Grosskreuz vum Bundesverdienstkreuz
Kategorie:Membere vun der Académie des sciences morales et politiques
Kategorie:Deputéiert am Däitsche Bundestag
Kategorie:Gebuer 1942
Kategorie:Gestuerwen 2023
Kategorie:Däitsch Bundesministeren
Kategorie:Grand officier de l'ordre de la couronne de chêne